钦定古今图书集成/明伦汇编/氏族典/第081卷 > 吴崧
## 钦定古今图书集成/明伦汇编/氏族典/第081卷 > 吴崧

按《云南通志》：“崧，永昌郡人。嘉靖庚戌进士，授刑部主
事，转员外，知福州。御寇有功，升四川副使。陈情终养，
创义仓，置学田，赈饥恤贫，乡人德之。”

===吴懋宣===按《杭州府志》：“懋宣，杭州卫指挥，万都督表女夫也。嘉
靖癸丑，倭乱海上，表居家，闻变，散家财，募死士。先选
少林僧兵二百，命懋宣将之以往，大破之。懋宣乘胜
逐寇，倭伪遁，为所扼，重创而卒。”